Thívan arkeologinen museo

Thívan arkeologinen museo (myös Theban arkeologinen museo; ) on arkeologinen museo Thívan kaupungissa Kreikassa. Se esittelee muinaisen Theban kaupungin alueelta sekä muualta Boiotiasta tehtyjä esihistoriallisen ja antiikin ajan esinelöytöjä. == Historia ja rakennus == Thívan arkeologinen kokoelma sai alkunsa vuonna 1905. Kokoelma laajeni huomattavasti alueen arkeologisten kaivausten myötä. Nykyinen museo on perustettu vuonna 1962. Museorakennus sijaitsee Thívan vanhassa keskustassa kaupungin akropoliin eli Kadmeian pohjoispäässä. Se on kaksikerroksinen, ja sen päänäyttelytilat ovat aulassa, neljässä suuressa salissa sekä museon pihalla. Vuonna 2016 museota laajennettiin uusilla saleilla. Rakennuksen yhteydessä on myös keskiaikainen torni noin vuodelta 1278. == Kokoelmat == Museon kokoelmiin kuuluu esineitä paleoliittiselta ja neoliittiselta kivikaudelta, mykeneläiseltä pronssikaudelta sekä antiikin ajalta bysanttilaiselle kaudella saakka. Eräät merkittävimmistä löydöistä ovat peräisin Theban Kadmeian linnan mykeneläisaikaisen palatsin eli Kadmeionin kaivauksista sekä muista kaupungin kaivauksista, kuten Kabireionista. Kaupungin alueelta on tehty myös merkittäviä mykeneläisen ajan hautalöytöjä. Theban lisäksi löydöksiä on muun muassa Eutresiin esihistoriallisesta asutuksesta, Auliista, Larymnasta, Orkhomenoksesta, Thespiain Polyandrionista, Ptoion-vuoren (nykyinen Ptóo) Apollonin pyhäköstä ja oraakkelipaikalta sekä mykeneläisiltä hautausmailta Tanagrasta ja Mykalissoksesta nykyisestä Ritsónasta. Merkittävimpiin esineisiin kuuluvat muun muassa Kadmeionin ja muun Theban alueen mykeneläisaikaiset löydökset 1200-luvulta eaa., kuten mesopotamialaista alkuperää olevat sylinterinmuotoiset sinettileimasimet, lineaari-B-kirjoitusta sisältävät savitaulut sekä haudasta löydetty norsunluinen pyksis eli jalokivirasia; Tanagran mykeneläisaikaiset hautalöydöt, kuten minolaisesta kulttuurista vaikutteita saaneet larnaksit eli hautauurnat, samoin 1200-luvulta eaa.; mykeneläiset seinämaalaukset, aseet ja korut; Ptoionin Apollonin pyhäköstä löydetyt kuros-patsaat 500-luvulta eaa.; Akraifnionista löydetty nuoren miehen, Mnasitheoksen, hautakivi 500-luvulta eaa.; Delionin taistelussa kuolleiden hautakivet eli stelet vuodelta 424 eaa.; Auliin Artemiin pyhäköstä löydetyt Artemiin ja Hekaten patsaat; sekä Leuktran taistelussa vuonna 371 eaa. kuolleiden sotapäälliköiden hautaepigrammi. Archaeological Museum of Thebes, Greece 04.jpg|Museon pihaa. Findings - Cave of Seidi.JPG|Piikiviä Seídin luolasta, 33000–8000 eaa. Siegel- Medeon.jpg|Sinettikivi Medeonista, 2000–1700 eaa. Amth24.jpg|Mykeneläinen seinämaalaus (ennallistettu). Amth20 cropped.jpg|Mykeneläinen seinämaalaus Glasta (ennallistettu). Amth38.jpg|Lineaari-B-taulu. Amth48.jpg|Geometrisen kauden keramiikkaa. Amth57.jpg|Geometrisen kauden keramiikkaa. Kouros from thebes.jpg|Kuros-patsas, 500-luku eaa. Black-figure skyphos, Dionysos with phallic cup, 500 BC, AM Thebes, 0108.jpg|Skyfos, mustakuvio, n. 500 eaa. Red- figure skyphos, satyr, thyrsos, skin of panther, 500-480 BC, AM Thebes, 0118.jpg|Skyfos, punakuvio, n. 500–480 eaa. Amts105.jpg|Maalaus hautakivessä. Amts106.jpg|Reliefi. Amts113.jpg|Reliefi, bysanttilainen kausi. == Lähteet == == Aiheesta muualla == Luokka:Kreikan arkeologiset museot Luokka:Thíva